Source: https://www.marimekko.com/fi_fi/asiakaspalvelu/?bp=footer-1&bn=ilmainen-toimitus
Timestamp: 2018-06-24 05:04:26+00:00
Document Index: 10851252

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Asiakaspalvelu - Marimekko.com
e44769ade28b7a97be39bd7a8481465ba1a1193ba98f9f1a8d0c9d427085b783
Marimekko Oyj:n Verkkokaupan toimitusehdot
Voimassa 17.9.2015 alkaen.
Nämä yleiset ehdot (”yleiset ehdot”) koskevat sinua, kun teet kuluttaja-asiakkaana (”sinä”, ”asiakas”) tilauksen Marimekko Oyj:ltä (”me”, ”Marimekko”) ylläpitämämme verkkosivuston www.marimekko.com tai muiden siihen liittyvien verkkosivujen kautta (”verkkokauppa”). Kehotamme sinua perehtymään näihin yleisiin ehtoihin huolellisesti ennen tilauksen tekemistä verkkokaupassa.
Voidakseen tehdä tilauksen verkkokaupassa asiakkaan on oltava vähintään 18-vuotias ja hänellä on oltava pysyvä toimitusosoite verkkokaupan toimitusalueella. Pysyvinä osoitteina ei pidetä muun muassa postilokero-osoitteita, hotelleja tai muita vastaavia tilapäisiä osoitteita.
Asiakkaan on hyväksyttävä nämä yleiset ehdot voidakseen tehdä tilauksen verkkokaupassa. Hyväksymällä yleiset ehdot asiakas sitoutuu noudattamaan yleisiä ehtoja kokonaisuudessaan ja nimenomaisesti hyväksyy samalla henkilötietojensa ja evästeiden käytön Marimekon tietosuoja- ja evästesäännön Evästeiden käyttö mukaisesti.
Huomaa, että sinulla saattaa olla näissä yleisissä ehdoissa määritettyjen oikeuksien lisäksi muita sovellettavasta lainsäädännöstä johtuvia oikeuksia, jotka voivat vaihdella maakohtaisesti.
2. Sopijapuolesi
Sopijapuolesi kaikissa tilauksissa on Marimekko Oyj, jonka yhteystiedot ovat:
Marimekko Oyj (y-tunnus 0111316-2)
Osoite: Puusepänkatu 4, 00880 Helsinki
Puhelin: +358 9 7587 260
Faksi: +358 9 755 3051
2. Tuotteiden tilaaminen ja sopimuksen muodostuminen
Tuotteet tilataan verkkokaupasta lisäämällä tuotteet ostoskoriin ja suorittamalla maksu verkkokaupan ”Ostoskori”-sivulla. Tilauskäytäntömme mahdollistaa tilauksen tarkastamisen siinä olevien virheiden varalta ennen tilauksen lähettämistä Marimekolle. Kehotamme sinua tarkastamaan tilauksesi huolellisesti erikseen jokaisella tilausprosessin aikana esitettävällä sivulla. Verkkokaupasta tilaaminen edellyttää toimivan sähköpostiosoitteen ilmoittamista Marimekolle. Sopimus syntyy, kun Marimekko vahvistaa tilauksen sähköpostitse. Marimekon verkkokaupassa tai muutoin esitetyssä mainonnassa, esitteissä ja muussa kirjallisessa viestinnässä esitetyt tiedot on tarkoitettu vain tiedotukseen eivätkä ne ole Marimekon tarjouksia toimittaa mitään tuotteita. Vahvistuksessa ilmoitetaan tilauksen hinta, toimituskulut ja tilatut tuotteet sekä muut sovellettavan lainsäädännön edellyttämät tiedot.
3. Hinnat, kulut ja verot
Ilmoitetut hinnat koskevat ainoastaan tässä verkkokaupassa tehtyjä tilauksia. Kaikki hinnat sisältävät arvonlisäveron. Toimituskulujen muodostuminen on kuvattu näiden yleisten ehtojen kohdassa ”Toimitustapa ja Toimituskulut”. Tilauskohtaiset toimituskulut näkyvät ostoskorissa. Marimekko pidättää oikeuden hintojen ja toimituskulujen muutoksiin kuitenkin siten, että mahdolliset hinta- ja toimituskulu muutokset koskevat vain muutosten voimaantulon jälkeen tehtäviä tilauksia.
Voit maksaa ostoksesi verkkokaupassa määritetyillä tavoilla. Ellei toisin ole sovittu, Marimekolla on oikeus veloittaa sinua tilauksen yhteydessä. Laskutuksen tai osamaksun yhteydessä Marimekko tai sen yhteistyökumppanit voivat hankkia luottotietosi kolmannelta osapuolelta. Tällaisessa tapauksessa saat asiasta ilmoituksen. Marimekko varaa oikeuden olla tarjoamatta kaikkia maksutapoja kaikkina aikoina tai vaihtoehtoisesti ehdottaa maksutavan muutosta, jos valitsemasi maksutapa ei jostain syystä toimi tilausta täytettäessä. Marimekon verkkokaupassa voit maksaa ostoksia myös Marimekon myöntämällä lahjakortilla. Huomaa, että käytettävissä olevia maksutapoja koskevat rajoitukset on ilmoitettu verkkokaupassa ja suosittelemme tutustumaan niihin ennen tilauksen tekemistä.
Suomi, Ruotsi, Norja ja Iso-Britannia
Marimekon verkkokaupassa maksupalvelun tarjoaa Suomessa, Ruotsissa, Norjassa ja Iso-Britanniassa Klarna Ab (”Klarna”) (556737-0431, Sveavägen 46, 11134 Tukholma, Ruotsi). Klarna Checkout -palvelussa maksutapoja ovat laskutus, osamaksu, luottokortti ja e-maksu. Lisätietoja Klarnan palvelusta ja niiden ehdosta löydät www.klarna.fi tai verkkokaupastamme maksun yhteydessä.
Ranska, Saksa, Tanska, Hollanti, Belgia, Italia, Espanja, Itävalta, Kroatia, Tsekin tasavalta, Viro, Kreikka, Unkari, Irlanti, Latvia, Liettua, Luxemburg, Malta, Puola, Portugali, Romania, Slovakia, Slovenia ja Sveitsi
Marimekon verkkokaupassa maksupalvelun tarjoaa Ranskassa, Saksassa, Tanskassa, Hollannissa, Belgiassa, Italiassa, Espanjassa, Itävallassa, Kroatiassa, Tsekin tasavallassa, Virossa, Kreikassa, Unkarissa, Irlannissa, Latviassa, Liettuassa, Luxemburgissa, Maltalla, Puolassa, Portugalissa, Romaniassa, Slovakiassa, Sloveniassa ja Sveitsissä Adyen BV (”Adyen”) (Simon Carmiggeltstraat 6-50 Amsterdam, 1011 D, Hollanti) ja PayPal. Lisätietoja palveluista ja ehdoista löydät Adyenin sivuilta www.adyen.com ja PayPalin sivuilta www.paypal.com tai verkkokaupastamme maksun yhteydessä.
Verkkokaupasta ostettujen tuotteiden toimituskulut sisältävät posti- ja pakkauskulut. Eri toimitustapojen kulut ovat nähtävissä ostoskorissa, kun tuotteet on valittu. Marimekko toimittaa paketin lähetystunnuksen sinulle sähköpostitse, kun tuotteet lähetetään Marimekon varastolta. Huomaathan, että vaaranvastuu, tarkoittaen että riski esim. tuotteen vaurioitumisesta tai katoamisesta siirtyy sinulle, kun tuote on toimitettu sinulle. Mikäli pakkaus vaikuttaa vaurioituneelta, kehotamme sinua olemaan hyväksymättä toimitusta.
Verkkokaupan Nouto valitsemastasi Postista -toimitustavalla paketti toimitetaan valitsemaasi postiin, josta paketti on noudettavissa. Mikäli ilmoitat matkapuhelinnumerosi tilauksen yhteydessä, saat postin saapumisilmoituksen myös tekstiviestinä. Posti säilyttää pakettia postissa seitsemän (7) vuorokautta, minkä jälkeen paketti palautuu Marimekolle. Verkkokaupan Postin kotiinkuljetus -toimitustavalla paketti toimitetaan tilauksen yhteydessä annettuun osoitteeseen. Käytettäessä tätä toimitustapaa sinun tulee antaa puhelinnumero, jotta Posti voi sopia toimitusajan erikseen vastaanottajan kanssa.
Verkkokaupan Postin pakettiautomaatti -toimitustavalla lähetys toimitetaan valitsemaasi Postin pakettiautomaattiin. Pakettia säilytetään automaatissa seitsemän (7) vuorokautta sen saapumisesta. Saapumisilmoitus ja pakettiautomaatin koodi lähetetään asiakkaalle tekstiviestillä, minkä vuoksi tämä toimitustapa edellyttää toimivan puhelinnumeron ilmoittamista. Mikäli pakettiautomaatti on täynnä ensimmäisenä toimituspäivänä, lähetys yritetään toimittaa seuraavana arkipäivänä. Mikäli automaatti on silloinkin täynnä, paketti ohjautuu automaattia lähinnä olevaan Postin toimipisteeseen. Vahakangasta sisältävää tilausta ei voida toimittaa pakettiautomaattiin, vaan tällainen lähetys ohjautuu automaattia lähinnä olevaan Postin toimipisteeseen.
Mikäli valitsit toimituksen myymälään, lähetys toimitetaan valitsemaasi Marimekon myymälään. Myymälä ilmoittaa sinulle tekstiviestillä tai sähköpostilla, kun lähetys on noudettavissa. Lähetystä säilytetään myymälässä 14 vuorokautta.
Normaaliaikana lähetykset toimitetaan postin toimipisteeseen, pakettiautomaattiin tai Marimekon myymälään arviolta 2-5 arkipäivässä, alen ja kampanjoiden yhteydessä toimitusaika voi olla selvästi pidempi.
Verkkokauppamme toimittaa tilauksia vain Manner-Suomeen. Emme toimita tilauksia Ahvenanmaalle.
Toimitus EU-maihin (pl. Bulgaria ja Kypros) sekä Norjaan
Verkkokaupan DHL Economy -toimitustavalla paketti toimitetaan arviolta 2–6 arkipäivän kuluessa. DHL Express -toimitustavalla paketti toimitetaan asiakkaalle tilauksen toimitusta seuraavan arkipäivän loppuun mennessä.
Emme toimita seuraaville arvonlisäverotuksessa ulkopuolisen maan asemassa oleville EU:n alueille: Saksassa Büsingen ja Helgoland, Isossa Britanniassa Guernsey (ml. Alderney ja Sark), Jersey ja Gibraltar, Italiassa Livigno ja Campione d'Italia sekä Espanjassa Kanarian saaret, Ceuta ja Melilla. Emme toimita myöskään Färsaarille emmekä Grönlantiin.
Postitamme verkkokaupasta tilaamasi tuotteet ilman aiheetonta viivästystä tilauksen vahvistamisesta. Pyrimme toimittamaan tuotteet viimeistään kolmenkymmenen (30) päivän kuluttua tilauksesi vahvistamisesta. Mikäli tilaamaasi tuotetta ei ole saatavilla, voimme toimittaa sinulle erikseen kanssasi sopimamme mukaisesti korvaavan tuotteen, joka vastaa käyttötarkoitukseltaan ja laadultaan tilattua tuotetta edellyttäen, ettei korvaavan tuotteen hinta ylitä tilatun tuotteen hintaa.
Ellei sovellettavasta pakottavasta lainsäädännöstä muuta johdu, Marimekko ei vastaa mistään välillisestä tai muusta epäsuorasta vahingosta, ellei se johdu Marimekon tahallisesta tai törkeän huolimattomasta toiminnasta tai laiminlyönnistä. Marimekon virhevastuu rajoittuu pakottavan lainsäädännön mukaiseen virhevastuuseen, eikä Marimekko anna mitään tämän ylimeneviä takuita tai vakuutuksia.
Verkkokaupassa tapahtuva myynti on kuluttajansuojalainsäädännön tarkoittamaa etämyyntiä. Asiakkaalla on oikeus peruuttaa etämyyntisopimus ilmoittamalla peruuttamisesta sähköisellä palautuslomakkeella tai muulla yksiselitteisellä tavalla (esimerkiksi postitse, faksilla tai sähköpostilla) Marimekolle viimeistään neljäntoista (14) päivän kuluttua tuotteen vastaanottamisesta.
Osoite: Marimekon asiakaspalvelu, Puusepänkatu 4, 00880 Helsinki
Peruuttamisoikeus ei koske kankaita, jotka leikataan määrämittaan asiakkaan tilauksen mukaisesti tai muitakaan mittatilaustuotteita. Terveys- ja hygieniasyistä peruuttamisoikeus ei koske myöskään alus- tai uima-asuja, mikäli niiden sinetöinti on avattu. Verkkokaupasta ostettuja tuotteita ei vaihdeta verkkokaupassa toiseen tuotteeseen. Ohjeet palautukseen löytyvät kohdasta Vaihto ja palautukset.
Kun asiakas peruuttaa verkkokaupassa tekemänsä tilauksen, ja ellei toisin ole sovittu, Marimekko palauttaa tästä maksetun suorituksen toimituskuluineen pyrkien käyttämään sitä maksutapaa, jota asiakas on itse käyttänyt alkuperäisessä ostotapahtumassa. Palautus ei kata asiakkaan valitsemasta muusta kuin Marimekon tarjoamasta vakiotoimituksesta aiheutuvia lisäkuluja. Mikäli vain osa tilauksesta palautetaan, toimituskuluja ei palauteta. Mikäli tilaus palautetaan Postin toimipisteeseen, palautettavat tuotteet on pakattava hyvin. Asiakas vastaa käyttöönotetun tuotteen arvonalentumisesta, ja Marimekolla on oikeus vähentää palautettavasta summasta määrä, joka vastaa tuotteen arvonalennusta verrattuna tuotteen alkuperäiseen arvoon. Mikäli tuote on sen käytön johdosta tullut myyntikelvottomaksi, asiakas vastaa tuotteen koko arvosta ja, mikäli asiakas haluaa, että tuote lähetetään hänelle uudelleen, tästä aiheutuneista kuljetuskustannuksista.
Verkkokaupasta ostetun tuotteen voi palauttaa myös Marimekon-myymälään (niihin Marimekko-myymälöihin, joiden kohdalla huomio "Nouto myymälästä -mahdollisuus"). Marimekon myymälät eivät kuitenkaan tee rahapalautusta, vaan Marimekko hyvittää palautetut tuotteet alkuperäisen ostotapahtuman maksutavan mukaisesti mahdollisimman pian sen jälkeen kun palautus on käsitelty Marimekon keskusvarastolla.
Tuotteen vaihtoa vastaavan tuotteen eri väriin tai kokoon voi tiedustella Marimekko-myymälästä.
Mikäli verkkokaupasta ostettu tuote on palautettu Marimekolle yllä kuvatun mukaisesti, Marimekko palauttaa, yhteistyössä maksupalvelun tarjoajan kanssa, asiakkaan maksaman summan asiakkaalle ilman aiheetonta viivästystä, mutta kuitenkin viimeistään neljäntoista (14) päivän kuluessa siitä, kun Marimekko vastaanotti asiakkaan peruutusilmoituksen. Marimekko voi kuitenkin siirtää takaisinmaksua, kunnes Marimekko on vastaanottanut tuotteen tai asiakas on toimittanut tuotteen palautuksesta todisteen (esim. toimitustodistus).
Peruuttaminen Suomessa
Mikäli tilaus peruutetaan asiakkaan käytettyä peruuttamisoikeuttaan, asiakkaan on palautettava tuotteet neljäntoista (14) päivän kuluessa peruuttamisilmoituksen tekemisestä Marimekon palautusohjeiden mukaisesti.
Asiakkaan tulee pakata tuote huolella, liittää mukaan tieto palautettavista tuotteista ja kiinnittää lähetyksen mukana tullut postin palautusosoitetarra paketin päälle. Mikäli asiakas palauttaa tuotteen sen alkuperäisessä paketissa, asiakkaan tulee kiinnittää tarra asiakkaan omien osoitetietojen päälle. Palauttaessaan paketin postin toimipisteeseen asiakkaan tulee varmistua palautuskuitin saamisesta. Lähetystä ei voi palauttaa kirjelaatikkoon.
Peruuttaminen EU-maissa ja Norjassa
Mikäli tilaus peruutetaan asiakkaan käytettyä peruuttamisoikeuttaan, asiakkaan on palautettava tuotteet neljäntoista (14) päivän kuluessa peruuttamisilmoituksen tekemisestä Marimekon palautusohjeiden mukaisesti. Norjan palautuksista asiakkaan tulee ensin olla yhteydessä Marimekon asiakaspalveluun customerservice@marimekko.com.
Asiakkaan tulee pakata tuote huolella, liittää mukaan tieto palautettavista tuotteista ja liimata lähetyksen mukana tullut valmis DHL:n palautusosoitetarra paketin päälle. Mikäli asiakas palauttaa tuotteen sen alkuperäisessä paketissa, asiakkaan tulee liimata tarra asiakkaan omien osoitetietojen päälle. Tämän jälkeen asiakas voi tilata noudon palautukselleen DHL:n paikallisilta verkkosivuilta (www.dhl.com --> Choose a location (country) --> Shedule a courier pick up --> e-Return Shipment). DHL:n palvelupisteiden ja asiakaspalvelun yhteystiedot löytyvät myös näiltä sivuilta.
8. Tuotevirheet
Mikäli asiakas havaitsee, että verkkokaupasta ostetussa tuotteessa on sovellettavan kuluttajansuojalainsäädännön mukainen virhe, voi asiakas halutessaan tehdä Marimekolle tätä koskevan reklamaation. Reklamaatiot on tehtävä mahdollisimman pian virheen havaitsemisen jälkeen verkkokaupassa ilmoitettuja yhteystietoja käyttäen.
Mikäli reklamaatio johtaa tuotteen palautukseen Marimekolle, vastaa Marimekko tästä aiheutuvista kuljetuskustannuksista.
Kun reklamaation kohteena ollut tuote on palautettu ja reklamaatio on todettu aiheelliseksi, Marimekko maksaa asiakkaalle sovellettavan kuluttajasuojalainsäädännön mukaisen hyvityksen. Marimekko pyrkii tekemään suorituksen kolmenkymmenen (30) päivän kuluessa päivästä, jona Marimekko on vastaanottanut reklamaation kohteena olevan tuotteen, mutta suoritus voi viipyä tuotteen luonteesta riippuen. Mikäli reklamaation johdosta palautettu tuote ei ole sovellettavan kuluttajansuojalainsäädännön mukaisesti virheellinen, Marimekko voi hylätä reklamaation ja asiakkaalta voidaan tällöin periä tuotteen palautuksesta asiakkaalle aiheutuvat kuljetuskulut.
Nämä yleiset ehdot eivät rajoita asiakkaan sovellettavan kuluttajansuojalainsäädännön mukaisia oikeuksia eikä elinkeinonharjoittajan lakisääteistä tuotevirheisiin sovellettavaa virhevastuuta mukaan lukien oikeutta vaatia virheen korjaamista tai tuotteen korvaamista uudella.
Marimekko ei vastaa siitä, että verkkokaupassa myytäviä tuotteita olisi aina saatavilla eikä verkkokaupassa olevista kuva- tai painovirheistä, virheellisistä hinnoista tai hinnantasauksista (kuten toimittajien muuttamista hinnoista ja valuuttamuutoksista) tai virheellisistä tiedoista tuotteen varastotilanteessa. Mikäli asiakkaan tilaamalle tuotteelle on ilmoitettu virheellinen hinta, Marimekko ilmoittaa asiasta asiakkaalle ja odottaa asiakkaan hyväksyntää korjatulle hinnalle ennen tilausprosessin jatkamista. Verkkokaupassa olevat kuvat ovat tarkoitettu ainoastaan esimerkkikäyttöön eivätkä takaa asiakkaan vastaanottamien tuotteiden määrää tai tuotteen tarkkaa ulkonäköä, toimintaa tai alkuperää. Marimekko ei ole vastuussa mistään tiedoista, joita kolmannet osapuolet ovat antaneet verkkokauppaa varten.
9. Linkittäminen
Marimekko saattaa tarjota linkkejä muille verkkosivustoille, jotka eivät ole Marimekon hallinnassa. Myös verkkosivustot, jotka eivät ole Marimekon hallinnassa, saattavat tarjota linkkejä verkkokauppaan. Vaikka Marimekko pyrkii varmistamaan, että Marimekko tarjoaa linkkejä ainoastaan verkkosivustoille, joilla noudatetaan Marimekon tietosuojakäytäntöä vastaavia henkilötieto- ja turvallisuussäännöksiä, Marimekko ei ole vastuussa minkään sellaisten tietojen tai henkilötietojen turvallisuudesta tai luottamuksellisuudesta, joita asiakas antaa kolmansien osapuolien verkkosivustoilla. Asiakkaan on noudatettava asianmukaista varovaisuutta ja hänen on syytä lukea kyseisellä verkkosivustolla noudatettavat henkilötietoja koskevat säännökset.
Ellei sovellettavasta pakottavasta lainsäädännöstä muuta johdu, Marimekko ei ole vastuussa mistään viivästyksistä tai vahingoista, jotka aiheutuvat olosuhteista, joihin Marimekko ei voi vaikuttaa. Tällaisia ovat esim. yleiset työtaistelut, sotatoimet, tulipalot, salamointi, terrori-iskut, virallisten määräysten muutokset, tekniset ongelmat, viat voima-/tele-/tietokoneyhteyksissä tai muussa viestinnässä sekä alihankkijoiden toimittamien palveluiden viat ja viivästykset, jotka johtuvat edellä mainituista olosuhteista. Mikäli tällainen tilanne ilmenee, Marimekko ilmoittaa siitä asiakkaalle sekä tilanteen alkaessa että päättyessä. Mikäli tilanne on kestänyt yli kahden (2) kuukauden ajan, sekä asiakkaalla että Marimekolla on oikeus keskeyttää verkkokaupassa tehty ostotapahtuma välittömin seurauksin.
11. Yleisiä ehtoja koskevat muutokset
Marimekko varaa oikeuden muuttaa näitä yleisiä ehtoja koska tahansa. Kaikki näitä yleisiä ehtoja koskevat muutokset julkaistaan verkkokaupassa. Muutokset tulevat voimaan, kun asiakas on hyväksynyt yleiset ehdot (uuden ostoksen yhteydessä tai verkkokauppaa selatessaan) ja joka tapauksessa kolmenkymmenen (30) päivän kuluttua siitä, kun Marimekko on julkaissut muutokset. Marimekko suosittelee, että asiakas käy verkkokaupassa säännöllisesti saadakseen tietoa yleisiä ehtoja koskevista muutoksista.
Mikäli jokin toimivaltainen tuomioistuin, viranomainen tai välimiesoikeus katsoo jonkin tämän sopimuksen kohdan olevan pätemätön tai toimeenpanokelvoton, kyseinen kohta muilta osiltaan sekä kaikki muut kohdat jäävät voimaan ja täytäntöönpanokelpoisiksi suurimmassa sovellettavan lainsäädännön sallimassa laajuudessa. Kaikki pätemättömiksi tai toimeenpanokelvottomiksi todetut kohdat korvataan vastaavilla pätevillä ja toimeenpanokelpoisilla ehdoilla.
13. Sovellettava lainsäädäntö ja erimielisyyksien ratkaiseminen
Kaikki näistä yleisistä ehdoista tai verkkokaupasta ja siellä tapahtuvista ostoksista johtuvat erimielisyydet ratkaistaan pääsääntöisesti sopimalla Marimekon asiakaspalvelun kanssa käydyin keskusteluin (yhteystiedot kohdassa 2.) ja lopullisesti oikeuspaikkaa koskevien pakottavien lain säädösten mukaisesti määritettävässä tuomioistuimessa. Erimielisyystilanteissa Marimekko pyrkii noudattamaan Suomen kansallisen kuluttajavalituslautakunnan tai muiden Euroopan maiden vastaavien viranomaisten päätöksiä.
Näihin yleisiin ehtoihin sovelletaan pakottavasta lainsäädännöstä johtuvan maan lainsäädäntöä. Ellei sovellettavasta pakottavasta lainsäädännöstä muuta johdu, sovelletaan näihin yleisiin ehtoihin Suomen lakia ja näistä yleisistä ehdoista johtuvat erimielisyydet ratkaistaan lopullisesti Suomen tuomioistuimissa.
Marimekon verkkokauppa toimittaa tilauksia Manner-Suomeen. Emme toimita tilauksia Ahvenanmaalle. Tilauksen toimitusaika on 3–5 arkipäivää, nouto Marimekko myymälästä - toimitusvaihtoehdolla noin viisi arkipäivää. Ystävämyynnin ja alennusmyynnin aikana tilauksen toimitusaika saattaa olla tavallista pidempi.
Valittavanasi on seuraavat toimitustavat: toimitus kotiosoitteeseen, toimitus valitsemaasi postitoimipisteeseen tai pakettiautomaattiin sekä toimitus Marimekko-myymälään. Toimituksen hinta kotiosoitteeseen on 9,90 €, postitoimipisteeseen 5,90 € ja pakettiautomaattiin 5,90 €. Summa lisätään tilaukseesi valittuasi toimitustavan. Nouto myymälästä on maksuton.
Posti säilyttää paketteja 7 vuorokautta kaikissa noutopisteissään. Tämän jälkeen noutamattomat paketit palautuvat lähettäjälle. Marimekko-myymälässä paketteja säilytetään 14 vuorokautta noutoilmoituksen lähettämisen jälkeen.
Voit maksaa verkkokaupassamme suomalaisten pankkien verkkomaksulla, yleisimmillä luottokorteilla, laskulla sekä Marimekko-lahjakortilla. Maksut välittää Klarna AB, jonka vuoksi tiliotteellasi saattaa näkyä maksun saajana Klarna. Maksu siirtyy sieltä eteenpäin Marimekolle.
Verkkokaupassamme ei ole vaihtomahdollisuutta. Jos haluat vaihtaa tilaamasi tuotteen, sinun tulee palauttaa vaihdettava tuote verkkokauppaamme ja tehdä haluamastasi tuotteesta kokonaan uusi tilaus. Tuotteen vaihtaminen eri kokoon tai väriin onnistuu Marimekko-myymälässä, jos tuotetta on saatavilla. Tarkistathan tuotteen saatavuuden myymälästä etukäteen, sillä valikoimat vaihtelevat myymälöittäin. Lahjakorttia ei voi vaihtaa rahaksi. Myymälöiden yhteystiedot löytyvät Myymälähausta.
Verkkokaupastamme tilatuilla tuotteilla on 14 päivän palautusoikeus. Tuotteiden tulee olla alkuperäisissä pakkauksissa, käyttämättömiä sekä ehjiä ja niissä on oltava tuotetunnukset ja -laput paikoillaan. Palautusoikeus ei koske kankaita, jotka leikataan määrämittaan asiakkaan tilauksen mukaisesti ja ovat näin ollen mittatilaustuotteita. Palautusoikeus ei koske myöskään alus- ja uima-asuja.
Palauttaminen on sinulle maksutonta. Mikäli palautat kaikki tilauksellasi olleet tuotteet, hyvitämme myös tilauksesi toimituskulut.
Jos haluat palauttaa tuotteen/tuotteita, toimi seuraavasti:
Vaihe 1. Täytä palautuslomake sähköisesti: Palautuslomake. Sähköisen lomakkeen täyttäminen auttaa meitä käsittelemään palautuksen mahdollisimman nopeasti.
Vaihe 2. Voit viedä palautuksen joko Postin toimipisteeseen tai Marimekko-myymälään, joka vastaanottaa palautuksia. Katso lista näistä myymälöistä. Mikäli palautat tilauksen Postin toimipisteeseen, pakkaa palautettavat tuotteet huolellisesti.
Vaihe 3. Merkitse palautettavat tuotteet paketin mukana tulleeseen lähetteen kopioon ja lisää se palautuksesi mukaan.
Vaihe 4. Palauttaessasi Postin toimipisteeseen kiinnitä paketin mukana tullut palautustarra paketin päälle niin, että se peittää alkuperäiset osoitetiedot. Varmista, että saat palautuksesta kuitin. Pakettia ei voi palauttaa kirjelaatikkoon.
Hyvitys: Hyvitämme palauttamasi tuotteet maksutapasi mukaisesti mahdollisimman pian sen jälkeen kun olemme vastaanottaneet ja käsitelleet palautuksesi keskusvarastollamme. Tämä koskee myös palautuksia myymälään. Saat hyvityksestä ilmoituksen sähköpostiisi. Lahjakortilla maksetun osuuden palautamme sinulle uudella lahjakortilla.
Osta kolme (3), maksa kaksi (2) –kampanjassa tarjoamme edullisimman tuotteen veloituksetta. Mikäli haluat palauttaa osan kampanjatuotteista, tilauksesi loppusumma lasketaan uudelleen pitämiesi tuotteiden arvon mukaisesti. Palautettava summa ei aina vastaa tilaamiesi tuotteiden hintaa. Jos tuotteen palauttamisen jälkeen tilaus ei enää oikeuta alennukseen, alennuksen arvo vähennetään palautettavasta summasta.
Jos valitsit tilauksen maksutavaksi laskun, sähköpostiisi lähetään uusi lasku, kun palautus on käsitelty. Voit tarvittaessa olla yhteydessä maksunvälittäjämme Klarnan asiakaspalveluun laskun eräpäivän siirtämiseksi www.klarna.fi.
Lisätietoja palautusoikeudesta löydät Toimitusehdoista.
Asiakaspalvelumme palvelee Chat -palvelun kautta arkisin 8 - 21 ja lauantaista sunnuntaihin 10 - 18.
Puhelimitse tavoitat meidät arkisin klo 8 - 18 ja lautantaisin 10 - 16 numerossa 09-7587 260. Sähköpostimme on asiakaspalvelu@marimekko.com.
Pyhäpäivisin olemme kiinni.
Vastaus kysymykseesi saattaa löytyä myös Usein kysytyt kysymykset -kohdasta.
Onko verkosta ostaminen turvallista?
Käsittelemme asiakastietojasi luottamuksellisesti emmekä luovuta niitä eteenpäin. Verkkokaupan ja tietokoneesi välisen yhteyden suojaamiseen käytämme luotettavaa SSL-yhteyttä. Huolehdimme verkkokauppamme turvallisuudesta kehittämällä ja testaamalla palveluamme jatkuvasti.
Kun olet tehnyt tilauksen, siirtyy se automaattisesti kerättäväksi ja toimitettavaksi eikä tilausta voi enää perua. Halutessasi voit tehdä peruuttamisilmoituksen 14 päivän sisällä. Poikkeuksellisesti 27.11.2017 jälkeen tilatuilla tuotteilla on palautusoikeus 7.1.2018 saakka. Katso tarkemmin Vaihto ja palautukset.
Kun olet maksanut tilauksesi, siirtyy se automaattisesti kerättäväksi ja toimitettavaksi eikä tilausta voi enää tämän jälkeen muuttaa.
Voinko yhdistää kaksi tekemääni tilausta?
Käsittelemme kaikki tilaukset yksittäisinä tilauksina eikä niitä voi jälkikäteen yhdistää.
Voiko verkkokaupasta tilata laskulla?
Verkkokaupastamme voi tilata laskulla.
Pyrimme toimittamaan kaikki tilaukset vahvistusten mukaan, mutta erittäin poikkeuksellisissa tapauksissa on mahdollista, että usean yhtäaikaisen tilauksen vuoksi jotain tuotetta ei olekaan saatavilla. Tällaisissa tapauksissa asiakaspalvelumme ottaa yhteyttä asiakkaaseen.
Ostoskoriin lisäämäni tuote oli loppunut siirryttyäni kassalle. Miten tämä on mahdollista?
Tuote on varattu vasta kun se on maksettu. Joissain tapauksissa voi käydä niin, että toinen asiakas ehtii ostamaan viimeisen kappaleen ennen kuin olet ehtinyt vahvistamaan oman tilauksesi kassalla.
Voit palauttaa tilauksesi joko Marimekko-myymälään (katso listaus verkkokaupan tilauksia vastaanottavista myymälöistä) tai Postin toimipisteeseen. Katso kohta Vaihto ja palautukset.
Palauttaessani verkkokauppatilaukseni myymälään, saanko rahapalautuksen heti?
Myymälämme eivät käsittele rahapalautuksia. Hyvitämme palauttamasi tuotteet maksutapasi mukaisesti mahdollisimman pian sen jälkeen kun olemme vastaanottaneet ja käsitelleet palautuksesi keskusvarastollamme. Saat hyvityksestä ilmoituksen sähköpostiisi.
Miten toimin laskun kanssa, kun palautan tuotteita?
Kun olemme käsitelleet palautuksesi, saat päivitetyn laskun sähköpostiisi. Siirräthän palautuksen yhteydessä laskun eräpäivää itse Klarnan verkkopalvelussa www.klarna.com/fi/omat-sivut tai otat yhteyttä Klarnan asiakaspalveluun www.klarna.com/fi/asiakaspalvelu. Klarnan asiakaspalvelu palvelee myös numerossa 09-425 99 771 arkisin 9 - 18.
Mikäli maksoit jo, Klarna tekee maksunpalautuksen sinulle kun olemme käsitelleet palautuksesi. Klarna ottaa sinuun yhteyttä sähköpostitse, mikäli tarvitsee lisätietoja maksun palautusta varten.
Palautusoikeus koskee kaikkia käyttämättömiä ja ehjiä tuotteita, joissa on kaikki tuotetunnukset ja -laput paikallaan. Tuotteen tulee olla alkuperäispakkauksessaan. Leikattu kangas on mittatilaustuote, joten sillä ei ole palautusoikeutta. Palautusoikeus ei myöskään koske uima- eikä alusasuja.
Onko ystävämyyntituotteilla palautusoikeus?
Ystävämyyntituotteillamme on palautusoikeus kuten muillakin verkkokaupastamme ostetuilla tuotteilla. Huomioithan, että palautusoikeus ei koske kankaita eikä uima- sekä alusasuja.
Haluaisin vaihtaa tilaamani tuotteen toiseen – miten toimin?
Jos haluat vaihtaa tuotteen verkkokaupan kautta, tulee sinun palauttaa alkuperäinen tuote ohjeiden mukaisesti ja tehdä uusi tilaus verkkokaupassa. Voit myös kysyä vaihdon mahdollisuutta Marimekko-myymälästä. Lue lisää kohdasta Vaihto ja palautukset
Miksi pakettini palautui jo lähettäjälle?
Posti säilyttää paketteja 1.10.2017 alkaen 7 vuorokautta kaikissa noutopisteissään. Tämän jälkeen noutamattomat paketit palautuvat lähettäjälle. Marimekko-myymälässä paketteja säilytetään edelleen 14 vuorokautta noutoilmoituksen lähettämisen jälkeen.
Voinko jättää paketin noutamatta, jos en halua vastaanottaa sitä?
Palautuksen ja hyvityksen käsittelyn nopeuttamiseksi toivomme, että vastaanotat toimituksen ja ilmoitat peruuttamisesta Palautuslomakkeella. Katso lisää kohdasta Vaihto ja palautukset.
Miksi en voinut maksaa lahjakortilla?
Ostoskorissasi on todennäköisesti ollut lahjakortti, jonka vuoksi lahjakortilla maksaminen ei ole tullut lainkaan esiin siirryttyäsi kassalle.
Mistä voin ostaa Marimekko-lahjakortin ja missä voin käyttää sitä?
Marimekon lahjakortteja voi ostaa kaikista Marimekko-myymälöistä, outleteista ja Marimekon verkkokaupasta. Lahjakortteja voi käyttää kaikissa toimipisteissä joista niitä voi myös hankkia, siinä maassa josta lahjakortti on ostettu. Sama lahjakortti käy sekä verkkokaupassa että myymälässä.
Kauanko lahjakortti on voimassa?
12kk ostopäivästä. Voit tarkastaa lahjakortin saldon sekä viimeisen voimassaolopäivän verkkosivuiltamme tai lähimmässä Marimekko-myymälässä.
Lahjakorttini on hukkunut/varastettu, voinko saada uuden?
Kadonnutta tai varastettua korttia ei korvata. Lahjakortti on arvoasiakirja, jota tulee säilyttää huolella.
Vastaanottamani tuote on viallinen tai havaitsen virheen käytön yhteydessä. Miten toimia?
Olemme pahoillamme viallisesta tuotteesta. Tuotevirhetapauksissa voit olla yhteydessä joko Marimekko-myymälään tai lähettää tuotteen verkkokaupan varastolle. Merkitse palautuslomakkeeseen, että kyseessä on reklamaatio. Jos toteamme tuotevirheen, hyvitämme sinulle tuotteesta maksetun hinnan. Katso lisää kohdasta Tuotereklamaatiot
Voiko tuotteita tilata ulkomaille?
Suomen verkkokaupasta Marimekko toimittaa tilauksia vain Suomeen. Emme toimita tilauksia Ahvenanmaalle.
Voinko tilata tuotteita yritykselle, esimerkiksi yrityslahjoiksi?
Tuotteiden tilaaminen yritykselle onnistuu, kun käytät esimerkiksi yrityksen luottokorttia maksuvälineenä. Mikäli haluat tuotteet mieluummin laskulla, voit ottaa yhteyttä yritysmyyntiimme.
Tuotteiden toimitusaika on 3–5 arkipäivää. Kampanjoiden ja alennusmyyntien aikana toimitusaika voi olla tavallista pidempi.
Voiko tuotteita tilata lahjaksi?
Kyllä, valitsemalla tilaukselle eri toimitusosoitteen.
Miten lahjan vastaanottaja saa tiedon paketistaan?
Vastaanottaja saa tiedon Postin saapumisilmoituksella. Lahjan saajalle kannattaa kuitenkin kertoa tulevasta lähetyksestä, jotta hän osaa varautua saapumisilmoitukseen.
Tarvitseeko minun rekisteröityä, jotta saan tilattua verkkokaupasta?
Ei tarvitse. Voit tehdä tilauksia myös rekisteröitymättä tai kirjautumatta. Huomioithan kuitenkin, että osa eduistamme on suunnattu vain rekisteröityneille käyttäjille.
Olen rekisteröitynyt Marikylään. Miten voin muokata yhteystietojani?
Kun olet kirjautunut verkkosivustollemme, voit halutessasi vaihtaa salasanasi ja päivittää yhteystietojasi kun olet rekisteröitynyt palveluun. Muuttotilanteissa saamme tiedon uudesta osoitteestasi väestörekisterijärjestelmästä, mikäli et ole asettanut osoitteenluovutuskieltoa.
Miten kampanjakoodi toimii?
Tarjoamme ajoittain koodilla toimivia alennuksia. Marikylän jäsenille suunnatut etukoodit toimivat, kun olet ensin kirjautunut omilla tunnuksillasi verkkosivustollemme. Alennuksen aktivoimiseksi syötä koodi maksuvaiheessa sille merkittyyn kenttään.
Mikä on Marimekon kankaiden leveys?
Kankaiden leveys on 145–150 cm.
Mitä ovat raporteittain ostettavat kankaat?
Osa kankaistamme myydään metrien sijaan raporteittain. Tämä tarkoittaa, että tilausyksikkönä käytetään metrien sijasta kuviokertaa. Lue lisää kohdasta Ohjeita kankaiden ostamiseen. Se, onko kangas ostettavissa metreittäin vain raporteittain, selviää kunkin kankaan tuotesivulta.
Marimekon lahjakortti on oiva lahja ystävälle, perheenjäsenelle tai työkaverille.
Valittavana on kolme eri klassikkokuvioin koristettua lahjakorttia, joihin voit itse valita haluamasi summan 20 ja 500 euron väliltä. Kortti on 12kk voimassa ostopäivästä ja käy maksuvälineenä verkkokaupassa marimekko.com sekä Marimekko-myymälöissä ja outleteissa siinä maassa, josta se on ostettu.
Lahjakortti on arvoasiakirja, jota tulee säilyttää huolella. Lahjakorttia ei voi vaihtaa rahaksi, eikä kadonnutta tai varastettua korttia korvata. Lahjakortti ei ole uudelleenladattava. Mahdollisia alennus-/ etukoodeja ei voi käyttää lahjakortin ostoon.
Etämyyntiä koskevien säännösten mukaan voit peruuttaa marimekko.comista ostettujen lahjakorttien tilauksen 14 arkipäivän kuluessa peruutusohjeidemme mukaisesti.
Lahjakortin voimassaolevan saldon voi tarkistaa marimekko-myymälöissä, outleteissa, sekä verkkokaupassa.
Valittavana on kolme eri klassikkokuvioin koristettua lahjakorttia, joihin voit itse valita haluamasi summan 20 ja 500 euron väliltä.
Valitse haluamasi lahjakortti, syötä sille sopiva summa ja lisää kortti ostoskoriisi. Mikäli haluat ostaa useamman lahjakortin, syötä jokaiselle lahjakortille summa erikseen ja lisää sen jälkeen ostoskoriin.
Pakkausvaiheessa, lahjakortin saatekuoreen merkitään kortille ladattu summa, sekä ostopäivä. Lahjakortti on voimassa 12 kk ostopäivästä. Kortin mukana toimitetaan myös kirjekuori.
Lahjakortin voi joko postittaa suoraan vastaanottajalle tai voit vastaanottaa sen haluamaasi osoitteeseen muiden ostostesi kanssa. Yhdellä tilauksella voi olla yksi toimitusosoite.
Lahjakortilla maksaminen:
Marimekon lahjakortilla voit maksaa ostoksiasi verkkokaupassa marimekko.com sekä Marimekko-myymälöissä ja outleteissa siinä maassa, josta lahjakortti on ostettu.
Verkkokaupassa maksaessasi syötä kassa-sivulla lahjakortin numero ja nelinumeroinen tarkistuskoodi, jotka löytyvät painettuna kortin kääntöpuolelta. Annettuasi nämä tiedot, valitse ”Tarkista saldo”, tarkistaaksesi lahjakortin arvon. Saldontarkistuksen jälkeen, valitse ”Käytä lahjakortti”, mikäli haluat maksaa tilauksesi lahjakortilla. Lahjakortin arvo vähennetään tilauksen loppusummasta ja lahjakorttia veloitetaan maksun yhteydessä. Mikäli lahjakorttisi arvo on suurempi kuin tilauksesi arvo, jää loppusaldo käytettäväksi myöhempiä ostoksia varten. Mikäli tilauksesi arvo on suurempi kuin lahjakortin arvo, jää erotus maksettavaksesi valitsemallasi verkkokaupan maksutavalla.
Tilauksen maksuun voi käyttää vain yhden lahjakortin.
Lahjakortilla ei voi maksaa toista lahjakorttia.
Keräämme asiakasohjelmamme jäseniltä, verkkokauppamme rekisteröitymättömiltä asiakkailta, sekä verkkosivustomme muilta rekisteröitymättömiltä käyttäjiltä erilaisia henkilötietoja.
Keräämme asiakasohjelmamme jäseniltä ja verkkokauppamme rekisteröitymättömiltä asiakkailta asiakastietoja, kuten:
Keräämme asiakasohjelmamme jäseniltä ja verkkokauppamme rekisteröitymättömiltä asiakkailta lisäksi muita asiakastietoja, kuten::
• Asiakasohjelman jäseniltä asiakkuuden alkamisajankohta sekä suoramarkkinointiluvat ja -kiellot
• Asiakasohjelman jäseniltä tarjouksiin ja muuhun yhteydenpitoon liittyvät tiedot, kuten tarjoamamme edut, palvelut tai kampanjat
• Ostoihin ja reklamaatioihin liittyvät tiedot
Jos otat yhteyttä asiakaspalveluumme sähköpostitse, puhelimitse tai verkkosivustomme Chat-palvelun kautta, saatamme käsitellä seuraavia henkilötietojasi:
Keräämme sinulta suurimman osan asiakastiedoista liittyessäsi asiakasohjelmaamme tai tehdessäsi ostoksia verkkokaupassamme.
Käsittelemme henkilötietojasi asiakassuhteeseen perustuvien sopimusvelvoitteidemme täyttämiseksi, kun liityt asiakasohjelmamme jäseneksi tai teet ostoksia verkkokaupassamme.
• Asiakassuhteen ylläpitämiseksi, kuten informoidaksemme sinua verkkopalveluihimme, tuotteisiimme ja asiakasohjelmaamme liittyen
• Kehittääksemme verkkopalveluidemme laatua analysoimalla esimerkiksi katsomiasi ja ostamiasi tuotteita, antamaasi palautetta sekä osioita, joissa olet vieraillut.
Jotta voisit hyödyntää asiakasohjelman etuja kaikissa Marimekon toimipaikoissa globaalisti, luovutamme asiakasohjelmaan liittyviä henkilötietoja Marimekko-konsernin sisällä tunnistaaksemme asiakasohjelmamme jäsenet. Tällöin Marimekon tytäryhtiöt EU:n/ETA:n ulkopuolella saavat pääsyn asiakasohjelman tietoihin, mutta vain asiakkaan tunnistamista varten. Marimekko saattaa lisäksi luovuttaa asiakasohjelman jäsenten tietoja (kuten nimi, sähköposti ja syntymäaika) mainosverkostopalveluntarjoajille kohdennetun markkinoinnin suorittamiseksi. Henkilötietojen vastaanottaja on tällöin Marimekon valtuutettu palveluntarjoaja, joka käsittelee Marimekon luovuttamia henkilötietoja tarjotakseen markkinointipalveluita Marimekolle. Mainosverkostopalveluntarjoajamme saattavat säilyttää tietoja EU:n/ETA:n ulkopuolella. Jos henkilötietoja siirretään EU:n/ETA:n ulkopuolelle, varmistamme, että niiden siirtoon sovelletaan asianmukaisia sopimukseen perustuvia toimenpiteitä (esimerkiksi käyttämällä Euroopan komission vakiosopimuslausekkeita), että siirrolla on asianmukainen laillinen peruste ja että tietojen käsittely ja salassapito täyttää sovellettavien lakien vaatimukset.
Marimekko ei luovuta henkilötietojasi eteenpäin lukuun ottamatta seuraavia tilanteita:
• Luovutus tapahtuu Marimekon valtuutetulle palveluntarjoajalle ja henkilötietojen käsittelystä on sovittu palveluntarjoajan kanssa
Verkkosivustomme analytiikkatietoja säilytetään 26 kuukautta. Analytiikkatietoja ovat muun muassa verkkosivustollamme etsimäsi tuotteet.
Sinulla on oikeus tietää, mitä sinua koskevia tietoja Marimekko käsittelee.
Lisäksi voit vaatia, että sinulle annetaan selvitys seuraavista asioista:.
Jos tarkan säilytysajan ilmoittaminen ei ole mahdollista, annamme selvityksen tietojesi säilytysajan määrittelykriteereistä. Määrittelykriteerit voivat perustua esim. tiettyyn lakiin tai toimialakohtaiseen ohjeistukseen..
Voit pyytää tietojesi oikaisemista olemalla yhteydessä asiakaspalveluumme, jonka yhteystiedot löytyvät tämän tietosuojaselosteen kohdasta 4. Jos olet rekisteröitynyt asiakasohjelmamme jäseneksi ja aktivoinut käyttäjätunnuksesi, voit muokata sinua koskevia tietoja myös kirjautumalla asiakastilillesi verkkosivustollamme.
Voit halutessasi siirtää henkilötietojasi toiselle organisaatiolle. Jos haluat siirtää tietojasi järjestelmästä toiseen, Marimekko luovuttaa sinulle kyseiset tiedot jäsennellyssä ja sähköisessä muodossa. Voit olla näissä asioissa yhteydessä asiakaspalveluumme, jonka yhteystiedot löytyvät tämän tietosuojaselosteen kohdasta 4.
Sinulla on oikeus tehdä valitus kansalliselle tietosuojavalvontaviranomaiselle, jos koet Marimekon henkilötietojen käsittelyn olevan tietosuojalainsäädännön vastaista.
Rekisterinpitäjä: Marimekko Oyj, y-tunnus: 0111316-2.
• Lähettämällä sähköpostin osoitteeseen asiakaspalvelu@marimekko.com
• Soittamalla numeroon 09 758 7260 (pvm/mpm tai ulkomaanpuhelumaksu), joka palvelee arkisin klo 8-18 ja lauantaisin klo 10-16;
• Olemalla yhteydessä asiakaspalveluumme verkkosivustomme Chat-palvelun kautta. Chat-palvelu on auki arkisin klo 8-21 ja lauantaisin ja sunnuntaisin klo 10-18 ( lukuun ottamatta pyhäpäiviä).
Marimekko käyttää evästeitä verkkosivustollaan marimekko.com. Marimekolla on siten velvollisuus tiedottaa verkkosivuston käyttäjiä evästeiden käytöstä.
Käyttäjän tietokoneelle tai päätelaitteelle tallennetun evästeen avulla verkkosivusto muistaa käyttäjän laitteen ja kerää tietoa siitä, mitä sivuja ja toimintoja käyttäjän selaimella käytetään. Tällä tavoin Marimekon kaltaiset yritykset voivat selvittää, kuinka suosittuja yksittäiset sivut ovat tai millä sivuilla käydään harvoin, jolloin niitä voidaan parantaa.
Palveluiden toimittaminen Internetissä käytännössä edellyttää teknisesti sitä, että evästeet tallennetaan. Esimerkiksi sähköisessä kaupankäynnissä on tärkeää, että verkkosivusto muistaa käyttäjän vierailleen verkkokaupassa ja sen, mitä tuotteita käyttäjä on katsellut ja lisännyt ostoskoriinsa. Evästeet huolehtivat siitä, että verkkosivusto muistaa käyttäjän ostoskorin sisällön, kun käyttäjä siirtyy taaksepäin esimerkiksi katselemaan muita tuotteita. Evästeiden avulla ei voida selvittää käyttäjän henkilöyttä eli nimeä tai muita henkilötietoja. Evästeet eivät myöskään levitä tietokoneviruksia tai muita haittaohjelmia eivätkä ne voi kerätä tietoa siitä, mihin muuhun käyttäjä käyttää tietokonettaan.
Miksi Marimekko käyttää evästeitä?
Marimekko käyttää evästeitä eri tarkoituksiin. Evästeitä käytetään ensinnäkin tilastotietojen keräämiseen. Näin Marimekko voi tutkia, miten verkkosivustoa käytetään, ja siten parantaa verkkosivuston helppokäyttöisyyttä. Tilastotiedot ovat luonnollisesti nimettömiä.
Marimekko käyttää evästeitä myös teknisistä syistä. Kuten edellä on todettu, evästeiden käyttö on välttämätöntä, jotta verkkokauppa toimisi. Marimekon verkkokaupan tulee muistaa käyttäjän kirjautumistiedot ja ostoskorin sisältö, ja tämä onnistuu ainoastaan evästeitä käyttämällä.
Marimekko käyttää evästeitä myös markkinointiin, jotta se voi seurata useiden eri verkkosivujen käyttöä. Näitä evästeitä käytetään profiilien koostamiseen käyttäjien haku- ja selauskäyttäytymisestä.
Lisäksi Marimekko käyttää evästeitä seuratakseen käyttäjien selaustapoja ja -toimintoja. Marimekko käyttää kerättyä tietoja näyttääkseen käyttäjille kohdistettua sisältöä.
Miten hyväksyn Marimekon evästeiden käytön?
Marimekolla on velvollisuus kysyä käyttäjän suostumusta tallentaa evästeitä käyttäjän tietokoneeseen tai päätelaitteeseen. Suostumusta kysytään, kun käyttäjä käy ensimmäisen kerran verkkosivustolla. Sivun yläreunaan ilmestyy tietopalkki, jossa kerrotaan sivuston käyttävän evästeitä ja josta käyttäjä voi napsauttamalla lukea lisätietoja evästeistä. Jos käyttäjä ei napsauta linkkiä, vaan siirtyy eteenpäin sivustoon, Marimekon evästeet alkavat toimia, ja palkki häviää.
Käyttäjä voi kieltää evästeiden tallentamisen tietokoneelleen selaimen asetuksista. Tällöin tulee kuitenkin muistaa, että kaikki verkkosivuston toiminnot eivät toimi mahdollisimman hyvin ilman evästeitä. Käyttäjä voi aina tarkistaa, mitä evästeitä tietokoneelle on tallennettu, sekä muuttaa ja poistaa tallennettuja evästeitä.
Jos käyttäjä ei halua ottaa Marimekon evästeitä käyttöön, useimmissa uusissa selaimissa voidaan valita Internet-asetuksista edistyneet evästeasetukset ja lisätä tämä toimialue niiden verkkosivustojen luetteloon, joiden evästeitä ei oteta käyttöön. Näissä asetuksissa käyttäjä voi myös poistaa selaimen tallentamia evästeitä joko yksitellen tai kaikki kerralla.
Marimekko käyttää useita erityyppisiä evästeitä. Google Adwords ja Bing -evästeitä käytetään seuraamaan, mitä mainoksia käyttäjä näkee, ja kuinka tehokkaita Google- ja Bing-haun tuottamat mainokset ovat. Niitä voidaan käyttää myös Google-hakujen mukauttamiseen, jotta käyttäjän hauista tulee tehokkaampia. Adwords-evästeet tallennetaan 30 päiväksi. Binging tietosuojaperiaatteisiin voi tutustua täällä: https://privacy.microsoft.com/en-us/privacystatement.
Tämän lisäksi kolmannen osapuolen evästeitä käytetään tilastojen laatimiseen. Evästeitä käytetään käyttäjän selauskäyttäytymisen muistamiseen: kuinka monta kertaa käyttäjän tietokoneella tai päätelaitteella on vierailtu Marimekon verkkosivustolla, kuinka pitkään käyttäjä on viipynyt verkkosivustolla ja kuinka käyttäjä on päätynyt verkkosivustolle (esimerkiksi Googlen kautta). Tähän tarkoitukseen käytetään Google Analyticsia. Google Analyticsin tietosuoja- ja turvallisuusperiaatteisiin voi tutustua täällä: http://www.google.com/analytics/learn/privacy.html.
Markkinointi tarkoituksiin käytetään Facebookin sekä Criteon evästeitä. Facebookin tietosuojaperiaatteisiin voi tutustua täällä: https://www.facebook.com/about/privacy/update ja Criteon täällä: https://www.criteo.com/privacy/. Lisäksi verkkosivuston kehittämiseen käytetään Visual Website Optimizeria (VWO), jonka tietosuojaperiaatteisiin voi tutustua täällä: https://vwo.com/privacy-policy/ ja palautekyselyiden laatimiseen Hotjaria (tietosuojaperiaatteet: https://www.hotjar.com/legal/policies/privacy).
Verkkosivusto käyttää myös muita evästeitä muistaakseen käyttäjän kielivalinnan, jotta käyttäjän ei tarvitse aina valita kieltä uudelleen. Evästeitä käytetään antamaan käyttäjälle yksilöllinen istuntotunniste, joka poistetaan, kun käyttäjä sulkee selaimen. Lisäksi verkkosivusto käyttää teknisiä evästeitä, jotka varmistavat, että käyttäjä ohjataan alueellisesti oikeaan osioon verkkosivustossa ja että sivun osaelementit pidetään avoinna.
Marimekon verkkokaupassa maksupalvelun tarjoaa Suomessa, Ruotsissa, Norjassa ja Iso-Britanniassa Klarna Ab (”Klarna”) (556737-0431, Sveavägen 46, 11134 Tukholma, Ruotsi), joka käyttää myös evästeitä tarjotakseen parhaan mahdollisen käyttökokemuksen maksuvaiheessa. Klarnan tietosuojaselosteeseen sekä käytettyihin evästeisiin voit tutustua täällä: https://cdn.klarna.com/1.0/shared/content/legal/terms/0/fi_fi/privacy.
Ranskassa, Saksassa, Tanskassa, Hollannissa, Belgiassa, Italiassa, Espanjassa, Itävallassa, Kroatiassa, Tsekin tasavallassa, Virossa, Kreikassa, Unkarissa, Irlannissa, Latviassa, Liettuassa, Luxemburgissa, Maltalla, Puolassa, Portugalissa, Romaniassa, Slovakiassa, Sloveniassa ja Sveitsissä maksupalvelun tarjoavat Adyen BV (”Adyen”) (Simon Carmiggeltstraat 6-50 Amsterdam, 1011 D, Hollanti) sekä PayPal. Adyenin tietosuojaselosteeseen voi tutustua täällä https://www.adyen.com/policies-and-disclaimer/privacy-policy ja PayPalin tietosuojaselosteeseen täällä: https://www.paypal.com/uk/webapps/mpp/ua/privacy-prev.
Verkkosivusto voi sisältää linkkejä muihin sivustoihin. Marimekko ei vastaa näistä sivustoista, eikä Marimekon evästekäytäntö koske niitä.
Käyttäjä voi hylätä evästeet selaimen asetuksista. Kuten edellä on todettu, kaikki Marimekon verkkosivuston toiminnot ja palvelut eivät toimi hyvin, jos käyttäjä on hylännyt evästeiden käytön selaimessa.
Verkkosivuston käyttäjät voivat kysyä lisätietoja evästeiden käytöstä ottamalla yhteyttä asiakaspalveluun asiakaspalvelu@marimekko.com.
Ohjeita kankaan ostamiseen
Kankaan tilaaminen verkkokaupasta
Kangas tilataan verkkokaupastamme kuten muutkin tuotteet. Valitse mieleisesi kangas, väri, metri- tai raporttimäärä ja siirrä se ostoskoriin. Ostoskorissa näet kankaan lopullisen hinnan ja määrän.
Yleistä tietoa kankaista
Kankaidemme leveys on 145–150 cm. Kankaan raporttimitta on mainittu kankaan teknisissä tiedoissa. Raportit voivat poiketa ilmoitetusta +/– 3 %.
Kankaiden sävyt voivat vaihdella eri painoerien välillä. Tuotesivulla olevan kuvan ja todellisen kankaan välillä voi ilmetä sävyeroja.
Paljonko tarvitsen kangasta?
Ompelutyö kannattaa suunnitella huolellisesti ennen kankaan tilaamista, jotta tilaat varmasti oikean määrän kangasta. Laskuissa tulee huomioida ompelutyöhön tarvittavan kankaan menekki käänteineen ja kuvion kohdistuksineen.
Yleisimmät tyynynpäälliskoot ovat 40 x 40 cm ja 50 x 50 cm.
Jos olet tekemässä uutta päällistä vanhalle tyynylle, tarkista mitat.
A) Tyynyn leveys on 50 cm tai vähemmän:
korkeus + 10 cm saumoihin = tarvittava kangasmäärä.
tyynyn koko 40 x 40 cm – osta vähintään 0,5 metriä kangasta (40 cm + 10 cm).
B) Tyynyn leveys on enemmän kuin 50 cm:
leveys + korkeus + 10 cm saumoihin = tarvittava kangasmäärä.
tyynyn koko 70 x 70 cm – osta vähintään 1,5 metriä kangasta (70 cm + 70 cm + 10 cm).
Mittaa pöydän pituus ja päätä, kuinka paljon haluat liinan riippuvan pöydän päissä.
Yleensä riippuvan helman pituus on noin 25 cm pöydän molemmissa päissä.
pöydän pituus 3 m – osta vähintään 3,65 metriä kangasta (3 m + 25 cm + 25 cm + 15 cm).
A) Kappa
B) Lyhyt sivuverho
C) Pitkä sivuverho
1) Verhokoukut tai nipistimet
Käänteisiin tarvitaan kangasta 25 cm per verho.
2)Verhokuja
Käänteisiin tarvitaan kangasta 30 cm per verho.
pujotuskujallisen verhon pituus 250 cm – osta vähintään 2,8 metriä kangasta (250 cm + 30 cm).
Tuotteiden hoito-ohjeet ja materiaalitietoa
Kestävyys on tuotteen ekologisuuden keskeinen mittari, ja tavoitteemme on, että oikein hoidettuina Marimekon tuotteet kestävät sukupolvelta toiselle. Hyvän hoidon tueksi tuotteissamme on Clevercare-merkintä. Clevercare.info -sivulta löytyvät ympäristöä ja tuotetta sekä vaivaa ja rahaa säästäviä hoito-ohjeita. Ohjeissa muistutetaan esimerkiksi siitä, että tuotetta ei kannata pestä liian usein tai liian korkeassa lämpötilassa. Ympäristö kiittää ja tuote säilyy kauniimpana pidempään.
Jotta tuotteet pysyvät kauniina mahdollisimman pitkään, suosittelemme pesemään ja huoltamaan ne hoito-ohjeiden mukaisella tavalla. Lisäksi on olemassa yleisiä hoito-ohjeita, joita on hyvä noudattaa. Joskus pesun sijaan riittää pelkkä vaatteen tuuletus. Tekstiilit tulee pestä vain jos ne ovat likaisia, sillä turha pesu kuormittaa sekä tuotetta että ympäristöä. Haasteellisten tahrojen kanssa on syytä kääntyä ammattilaisen puoleen. Useimmat tahranpoistoaineet sisältävät myös valkaisevia aineita, jotka voivat vaurioittaa värejä.
Lajittele pyykki värien mukaan, vaaleat ja tummat värit erikseen. Voimakasväriset tuotteet saattavat päästää väriä etenkin ensimmäisellä pesukerralla ja ne onkin hyvä pestä erillään. Pesutulosta voi parantaa pesemällä sekä isoja että pieniä tekstiilejä samassa koneellisessa niin, ettei rumpu täyty liiaksi. Kone on täynnä, kun pystyt laittamaan nyrkin likapyykin päälle painamatta tekstiilejä kokoon. Jos peset märkää pyykkiä, täytä konetta vähemmän. Sulje vetoketjut sekä napit ja käännä vaatteet nurinpäin. Tämä vähentää myös vaatteen pinnan nyppyyntymistä. Maksimilämpötila valitaan aina hoito-ohjeen mukaisesti, ei kuitusisällön perusteella. Parhaimman pesutuloksen saat käyttämällä kohtuudella materiaalille soveltuvaa pesuainetta: liiallinen pesuaineen käyttö ei takaa puhdasta pesutulosta. Myös huuhteluainetta on hyvä annostella varoen tai välttää kokonaan materiaalista riippuen. Suosittelemme aina käyttämään värillisille tuotteille tarkoitettua pesuainetta ja pesemään värikkäät tuotteet aluksi erillään muusta pyykistä. Tuotteet on hyvä oikoa kuivumaan ilmavasti heti pesuohjelman päätyttyä, jotta ne pysyvät raikkaana. Näin vältät myös pesuraitoja sekä värjäytymiä. Pyykkiä ei kannata kuivata suorassa auringonvalossa, etteivät värit haalistu.
Tuotteeseen merkitty pesutapa ilmaisee korkeimman lämpötilan, missä tuotteen saa pestä. Kun tuotteeseen on merkitty ”noudata ohjelämpötilaa”, kertoo se ettei tuote kestä ilmoitettua alhaisempaa lämpötilaa. Kehotus ”pese erillään” tai ”pese saman sävyisten kanssa” kertoo, että tuotteesta saattaa irrota väriä märkänä. Erillään pesua voidaan suositella myös tuotteille, joista irtoaa nukkaa. Yleensä värin irtoaminen sekä nukkaaminen vähenevät pesukertojen myötä. Pesu väljässä vedessä auttaa säilyttämään tuotteen värin tasaisena ja mahdollinen irtoväri pääsee huuhtoutumaan paremmin pois huuhteluveden mukana.
Vaatteet, joissa on käsinpesumerkintä, vaativat erityisen varovaista käsittelyä. Esimerkiksi villavaatteiden käsinpesulämpötila saa olla enintään 30 astetta. Kädenlämpöinen vesi valutetaan mahdollisimman laakeaan astiaan. Pestävä tuote kastellaan ensin pelkässä vedessä ja nostetaan pois astiasta. Sen jälkeen materiaalille soveltuvat pesuaine (villa, silkki) sekoitetaan ja liotetaan huolellisesti veteen. Tämän jälkeen pestävä tuote voidaan siirtää pesuveteen ja pusertaa sitä hellävaraisesti veden alla. Tuotetta ei saa liottaa eikä vääntää. Ylimääräinen pesuvesi puristellaan tuotteesta ja tuote huuhdellaan kolmesta neljään kertaan puhtaassa vedessä.
Villavaatteen voi rullata froteepyyhkeen avulla, jotta ylimääräinen vesi tarttuu pyyhkeeseen. Tuote on hyvä kuivata tasolla, froteepyyhkeen päällä. Kuivauksen loppuvaiheessa alla oleva frotee otetaan pois ja tuote kuivataan ilmavasti tasolla.
Hoito-ohjemerkinnät ja niiden selitykset
Marimekolla on kolme tuotelinjaa ja useita tuotekategorioita: vaatetus, laukut ja asusteet sekä kodintuotteet. Tuotevalikoiman laajuudesta johtuen myös raaka-aine- ja materiaalivalikoima on laaja. Puuvillan lisäksi mallistoissa käytetään esimerkiksi pellavaa, villaa, merinovillaa, lyocellia, modaalia, viskoosia, silkkiä ja nahkaa.
Marimekon tuotteet on suunniteltu kestämään aikaa ja pysymään kauniina. Noudattamalla tuotteeseen merkittyä hoito-ohjetta se pysyy kauniina mahdollisimman pitkään.
Yleiset hoito-ohjemerkinnät ja niiden selitykset:
Valtaosalla Marimekon Helsingin kangaspainossa painetuista kankaista on Öko-Tex Standard 100 -sertifikaatti. Sertifikaatti takaa, että kyseiset materiaalit on testattu riippumattoman kolmannen osapuolen toimesta, eivätkä materiaalit sisällä ihmiselle eikä ympäristölle haitallisia aineita standardin kriteeristön mukaisesti. Kangaspainon sertifioitujen materiaalien lisäksi Marimekon vuodevaatteilla ja froteetuotteilla sekä valtaosalla vaatekankaita ja -neuloksia on Öko-Tex Standard 100 -sertifikaatti.
Rakastamme tuotteidemme kuoseja ja värejä. Jotta käytössäsi oleva Marimekko-tuote säilyy mahdollisimman pitkään hyvänä, säilyttää kirkkaat värinsä sekä muotonsa, ovat tekniset tuotesuunnittelijamme testanneet materiaaleja ja miettineet oikeat hoito-ohjemerkinnät tuotteille. Noudatathan merkintöjä huolella, niin voit nauttia kauniista Marimekko tuotteesta pitkään!
Puuvilla on pehmeä luonnonkuitu, jolle on ominaista hengittävyys, hyvä kosteudenimukyky ja miellyttävä tuntu. Luonnonkuituna kasvukauden vaihtelut vaikuttavat puuvillaerien laatuun.
Puuvillatuotteet ovat melko helppohoitoisia. Tummista ja voimakkaan värisistä tuotteista saattaa irrota hieman väriä etenkin ensimmäisillä pesukerroilla, joten ne on hyvä pestä erikseen tai samanväristen tuotteiden kanssa väljässä vedessä. Suosittelemme noudattamaan ohjelämpötilaa, sillä liian alhainen lämpötila saattaa sekoittaa värejä. Tuotteille ei suositella liottamista. Voimakkaan väriset ja kuviolliset tuotteet on hyvä pestä aina nurinpäin, jolloin värit sekä painokuviot pysyvät hyvinä pitkään. Puuvillatuote saattaa kutistua ensimmäisessä pesussa. Vaatteet on hyvä muotoilla mittoihinsa pesun jälkeen. Puuvillatuotteet siliävät paremmin, kun ne silitetään hieman kosteina.
Lyocell on selluloosamuuntokuitu, jonka tuotantoprosessi on ympäristöystävällinen. Lyocellin parhaita ominaisuuksia on hyvä kosteudenimukyky, lujuus, laskeutuvuus ja pehmeys.
Suosittelemme pesemään tuotteen nurinpäin käännettynä väljässä vedessä sekä erillään muusta pyykistä, jotta väri säilyisi tasaisena. Voimakkaan väriset tuotteet saattavat etenkin uutena päästää irtoväriä sekä kuivana että märkänä. Tuotetta ei saa liottaa. Oikea pesutapa selviää vaatteeseen kiinnitetystä hoito-ohjeesta.
Muotoile tuote kosteana varovasti oikeisiin mittoihin ja ripusta kuivumaan tai kuivata tasolla, jos hoito-ohjeessa niin suositellaan. Materiaali saattaa olla pesun jälkeen tunnultaan kova, mutta pehmenee kuivuessa ja silitettäessä. Tuote on hyvä silittää kostean liinan läpi.
Silkki on yksi vahvimmista luonnonkuiduista, joka silti on kevyttä, hienoa ja taipuisaa. Silkillä on hyvä kosteudenimukyky. Herkkänä luonnonmateriaalina silkki kestää huonosti kemikaaleja ja saumoihin kohdistuvaa voimakkaampaa venytystä. Auringonvalo saattaa haurastuttaa kuitua ja haalistaa värejä.
Suosittelemme silkille hellävaraista pesua silkinpesuaineella väljässä viileässä vedessä, nurinpäin käännettynä ja erillään muusta pyykistä, jotta väri säilyisi tasaisena. Vältä vääntämistä ja hankaamista. Voimakkaan värisistä tuotteista saattaa irrota väriä sekä kuivana että märkänä. Tarkista oikea pesutapa tuotteeseen kiinnitetystä hoito-ohjeesta. Silkki on hyvä silittää nurjalta puolelta kostean liinan läpi.
Villan parhaita ominaisuuksia ovat lämmöneristävyys, kosteudenimukyky sekä joustavuus. Likaa hylkivänä luonnonkuituna villa puhdistuu ja raikastuu tuulettamalla, eikä villaista tuotetta tarvitse pestä kovinkaan usein. Ideaali tuuletusilma on kylmänkostea. Oikea pesutapa selviää tuotteeseen kiinnitetystä hoito-ohjeesta. Villatuotteet on hyvä säilyttää ilmavasti laskostettuna tai tukevalla vaatepuulla.
Villaisen tuotteen pintaan saattaa varsinkin käytön alussa muodostua hankauksen aiheuttamaa pillinkiä, eli lyhyttä nukkaa tai nukkapalloja. Lievä nukkaantuminen on tyypillistä pehmeäpintaisille luonnonkuiduista valmistetuille tuotteille. Paras tapa poistaa nukkapallot on kammata tuote varoen villakammalla tai nyppiä pallot pois sormin. Villaan sekoitetaan myös muita eläinkuituja tai synteettisiä kuituja, riippuen siitä mikä on haluttu lopputulos.
Pellava on luonnonkuitu, jolle on ominaista kaunis kiilto, hyvä kosteudenimukyky ja miellyttävä tuntu. Pellava on kylmällä lämmin ja kuumalla viileä, eikä se sähköisty. Pellavalle tyypillisiä ominaisuuksia ovat myös rypistyvyys ja pinnan pienet epätasaisuudet, nypyt ja paksummat langat. Kuitunypyt eivät aina irtoa esikäsittelyssä vaan vasta myöhemmin painoprosessin jälkeen, jolloin kohtaan saattaa jäädä valkoinen pilkku.
Pellavatuote pysyy kauniina ja on pitkäikäinen, kun sitä hoidetaan tuotteeseen kiinnitetyn hoito-ohjeen mukaisesti. Tummasta kankaasta saattaa irrota väriä etenkin ensimmäisillä pesukerroilla. Pese pellavatekstiilit erillään väljässä vedessä nurinpäin käännettyinä. Pellavatuotteet voi lingota kevyesti, mutta rumpukuivaus ei niille sovi.
Muotoile tuote pesun jälkeen oikeisiin mittoihinsa. Pellava siliää paremmin, kun se silitetään hieman kosteana.
Untuva on luonnonmateriaali, joka oikein hoidettuna säilyttää hyvät ominaisuutensa pitkään. Untuva on kevyt, ilmava ja kestävä eriste.
Pese untuvatuote nurinpäin käännettynä hellävaraisella pesuohjelmalla väljässä vedessä. Käytä mietoa, valkaisuaineetonta pesuainetta noin 1/3 normaalimäärästä. Huuhteluaineen käyttöä emme suosittele lainkaan. Suosittelemme pitkää, 3-4 tunnin, kuivausta alhaisessa lämpötilassa kuivauspallojen kanssa. Kuivauspallot pöyhivät untuvaa, ja untuva jakautuu tasaisemmin tuotteeseen. Oikean pesutavan ja –lämpötilan löydät tuotteeseen kiinnitetystä hoito-ohjeesta.
Marimekko-tuotteiden eristeenä käytettävä untuva syntyy elintarviketuotannon sivutuotteena. Tuotteissamme ei käytetä elävistä linnuista nypittyä untuvaa.
Viskoosi on selluloosamuuntokuitu, jonka parhaita ominaisuuksia ovat hyvä kosteudenimukyky, kaunis himmeä kiilto ja pehmeys. Viskoosi ei sähköisty. Viskoosille on ominaista alhainen hankauslujuus, ja pehmeä pinta saattaa nukkaantua.
Pesemällä vaatteen nurinpäin käännettynä säästät sen pintaa. Suosittelemme viskoosille vesipesua, joko käsin tai koneessa hienopesuohjelmalla. Oikea pesutapa selviää tuotteeseen kiinnitetystä hoito-ohjeesta. Viskoosivaatteet on hyvä pestä väljässä vedessä pesuryppyjen välttämiseksi. Liotusta emme suosittele. Huuhteluaineen käyttö saattaa haurastuttaa viskoosia. Muotoile vaate kosteana varovasti oikeisiin mittoihin ja ripusta kuivumaan tai kuivata tasolla, jos hoito-ohjeessa niin suositellaan.
Materiaali saattaa pesun jälkeen tuntua kovalta, mutta se pehmenee kuivuessaan ja silitettäessä. Viskoosituotteet on hyvä silittää kostean liinan läpi. Silitys auttaa myös palauttamaan tuotteen alkuperäisiin mittoihinsa.
Tuotteissamme käytetty markiisikangas on 100-prosenttista puuvillaa. Markiisikankaalle on kuitenkin ominaista värin haalistuminen auringonvalossa ja kulutuksessa. Myös pesu saattaa haalistaa materiaalia jonkin verran. Tummista ja voimakkaan värisistä tuotteista saattaa irrota hieman väriä etenkin ensimmäisillä pesukerroilla, joten ne on hyvä pestä erikseen tai samanväristen tuotteiden kanssa väljässä vedessä. Kevyt linkous auttaa ehkäisemään pesuryppyjen syntymistä. Käsin pestäessä tulisi välttää liottamista. Oikea pesutapa selviää tuotteeseen kiinnitetystä ohjeesta.
Markiisikankaissamme on lianhylkivyyskäsittely. Käsittelyn vuoksi pesun yhteydessä ei pidä käyttää huuhteluainetta. Pesuun jälkeen silitys aktivoi käsittelyn. Käsittely kuluu käytössä, tarvittaessa käsittelyn voi uusia tekstiileille tarkoitetulla suoja-aineella. Ainetta tulisi aina ensin kokeilla johonkin huomaamattomaan kohtaan.
Nahka on hengittävä ja joustava luonnonmateriaali, joka oikein hoidettuna kestää pitkään ja vanhenee kauniisti. Käytä nahkatuotteiden hoitoon sekä suojaamiseen nahalle tarkoitettuja erikoisaineita. Kokeile ainetta aina ensin johonkin huomaamattomaan kohtaan. Puhdista nahka pölystä ja tahroista pehmeällä harjalla tai kostealla liinalla. Itsepintaisen lian poistoon voit käyttää erityistä nahanpuhdistusainetta. Mokkanahasta saat lian ja pölyn pois käyttämällä mokkakumia tai -harjaa.
Nahka ei pidä kastumisesta. Kuivaa kastunut nahkatuote ensin imukykyisellä materiaalilla taputtelemalla ja anna sen sitten kuivua rauhassa huoneenlämmössä. Nahkaa ei pidä koskaan kuivattaa missään kuumassa paikassa, kuten saunassa tai patterilla. Auringonvalossa värit saattavat haalistua ja nahka kuivua liikaa.
Värjätty nahka saattaa päästää väriä hankautuessaan tai kosteana. Pinnan ja värien pienet epätasaisuudet ovat nahalle tyypillisiä ominaisuuksia, jotka korostavat materiaalin luonnollisuutta.
VACHETTATIETOA
Vachetta on kasviparkittua, muutoin käsittelemätöntä nahkaa, joka auringossa ja ajan myötä tummuu ja patinoituu kauniisti.
Patinoituminen suojaa nahkaa jonkin verran, mutta koska sitä ei ole käsitelty, se on herkkä kosteudelle, lialle ja naarmuille. Jos nahka kastuu, painele sitä puhtaalla, vaalealla kankaalla. Nahalle tarkoitetut saippuat, puhdistus- ja hoitoaineet saattavat nopeuttaa nahan tummumista. Vältä kosketusta voimakkaiden kemikaalien, kuten käsidesin, meikkien tai parfyymin, kanssa. Suosittelemme vachetta-laukun säilyttämistä puuvillaisessa pussissa.
Nupukkinahka on hienopintainen, pehmeä ja luja luonnonmateriaali, joka oikein hoidettuna kestää pitkään ja vanhenee kauniisti. Nupukki on herkkä kosteudelle ja likaantumiselle, ja siksi tuote on hyvä käsitellä nahan suojaamiseen tarkoitetulla erikoisaineella. Kokeile ainetta aina ensin johonkin huomaamattomaan kohtaan. Nupukkinahkaa voi puhdistaa hellävaraisesti käyttämällä nupukkikumia tai –harjaa.
Nahka ei pidä kastumisesta. Kuivaa kastunut nahkatuote ensin imukykyisellä materiaalilla taputtelemalla ja anna sen sitten kuivua rauhassa huoneenlämmössä. Nahkaa ei pidä koskaan kuivattaa missään kuumassa paikassa, kuten saunassa tai patterilla. Auringonvalossa värit saattavat haalistua ja nahka kuivua liikaa. Värjätty nahka saattaa päästää väriä hankautuessaan tai kosteana. Pinnan ja värien pienet epätasaisuudet ovat nahalle tyypillisiä ominaisuuksia, jotka korostavat materiaalin luonnollisuutta.
Marimekon uunikintaat on tarkoitettu suojaamaan henkilöä kuumilta astioilta. Vältäthän käyttämästä tuotetta kosteana, sillä silloin sen lämmöneristävyys heikkenee. Vältä myös uunin vastuksia sekä avotulta. Maksimi kosketuslämpötila tuotteelle on 250 astetta Celsiusta.
Tuotteet on tyyppitarkastettu EN407:2004 standardin mukaisesti. Suomen Työterveyslaitos on tyyppitarkastanut nämä henkilösuojaimet suojainasetuksen (EU) 2016/425 mukaisesti. Tuotteiden vaatimuksenmukaisuusvakuutukset löydät alta.
EU-vaatimustenmukaisuusvakuutus PDF
Tuotteiden puuosat vaativat säännöllistä hoitoa säilyäkseen kauniina ja hyväkuntoisena mahdollisimman pitkään. Kuivuessaan puu pyrkii halkeilemaan, siksi suosittelemme tuotteen käsittelemistä vaalealla oliiviöljyllä aina kun se alkaa tuntua kuivalta ja lakkaa kiiltämästä. Öljyn annetaan imeytyä yön yli ja käsittely tulee toistaa, jos öljyä vielä imeytyy puuhun. Puutuotteet eivät kestä liottamista. Ne tulee pestä käsin nopeasti ja kuivata hyvin.
Marimekon Oiva-astiat ovat valmistettu vitroposliinista, joka on korkeapolttoinen ja korkealuokkainen materiaali. Korkean polttolämpötilan ansiosta vitroposliinin pinta on nesteitä ja ruoka-aineita läpäisemätön. Astiat ovat konepesun, uunin, mikroaaltouunin ja pakastimen kestäviä. Puisia ja nahkaisia osia sisältävät tuotteet eivät luonnollisesti sovi uuniin ja astianpesukoneeseen, niille suosittelemme käsinpesua. Astiat eivät sovellu ruoanvalmistukseen hellanlevyllä. Lämpimän valkoinen vitroposliini toimii hyvin Marimekon värikkäiden kuvioiden pohjana.
SUKAT MAKKARALLA –LASIT
Sukat Makkaralla lasituotteet ovat massavärjättyä suupuhallettua lasia. Lasin väriaineet ovat ruokaan liukenemattomassa muodossa ja tuotteet ovat turvallisia käyttää. Lasit on suupuhallettu muottiin, eli ne ovat käsin valmistettuja. Tästä johtuen lasimassassa saattaa esiintyä satunnaisia ilmakuplia. Marimekon lasituotteet on tarkoitettu kylmille juomille – ne eivät kestä kiehuvaa nestettä. Lasit ovat konepesun kestäviä, mutta kannulle suosittelemme käsinpesua sen muodon ja korkeuden vuoksi. Laseja ei tule käyttää kynttiläastioina.
Samoin kuin Sukat Makkaralla -tuotteet, lasimaljakot ovat massavärjättyä suupuhallettua lasia. Käsityönä tehtäville lasituotteille on tyypillistä, että niissä voi esiintyä satunnaisia ilmakuplia tai pieniä pintajuovia. Lasimaljakot tulee puhdistaa käsin.
Marimekon tarjottimet valmistetaan melamiinipinnoitetusta koivuviilusta. Tarjottimille suositellaan pyyhkimistä kostealla liinalla tai käsinpesua. Tarjotinta ei saa liottaa.
Marimekon leikkuulaudat on valmistettu melamiinipinnoitetusta HDF-kuitupuristeesta. Leikkuulautaa voidaan käyttää myös pannunalusena. Tuote kestää noin 170 C lämmön. Suosittelemme tuotteelle käsinpesua.
Vahakangastabletit on valmistettu flataatittomalla PVC:llä pinnoitetusta painetusta puuvillakankaasta. Vahakangastablettien pinta on huokoinen ja se voi imeä itseensä tahroja. Tuote puhdistetaan kostealla liinalla ja tarvittaessa miedolla pesuaineella. Ruoka-aine- ja muut tahrat suositellaan poistettavaksi tuoreeltaan. Vahakangastabletteja ei saa liottaa eikä puhdistaa juoksevan veden alla. Tabletit eivät ole konepestäviä. Tuotteen kastuessa kankaan ja pinnoitteen väliin saattaa päästä vettä, mikä voi aiheuttaa värien leviämistä. Vahakangastabletit on tarkoitettu ainoastaan sisäkäyttöön.
Mallistossamme on myös akryylipintaisia tabletteja, jotka kestävät koneellisen pesun. Tarkemmat pesuohjeet on hyvä tarkastaa tuotteen hoito-ohjeesta. Samoin kuin vahakangastabletit myös akryylitabletit voidaan puhdistaa kostealla liinalla ja miedolla pesuaineella. Tahrat suositellaan puhdistettavaksi tuoreeltaan.
Marimekon vuodevaatteet valmistetaan pääasiassa puuvillasta, mutta mallistossa on ajoittain myös pellava sekä satiinivuodevaatteita. Kaikille materiaaleille on ominaista, että ne pysyvät kauniina pidempään hoito-ohjeita noudattamalla. Pesethän tuotteet annetussa ohjelämpötilassa. Vuodevaatteita ei tulisi liottaa ja ne tulisi poistaa pesukoneesta heti pesun jälkeen. Värikkäille vuodevaatteille suosittelemme kirjopesuainetta joka ei sisällä valkaisuaineita tai kirkasteita. On suositeltavaa, että vuodevaatteet pestään väljässä vedessä ennen käyttöä, jotta mahdollinen irtoväri peseytyy pois.
Suurin osa Marimekon mallistossa olevista froteetuotteista on valmistettu kutomalla. Kudotun froteen pinta muodostuu lenkeistä. Kudotulle froteelle tyypilliset lankajuoksut eli froteenukan pidentyneet langanvedot syntyvät, kun froteen nukkalenkki tarttuu johonkin terävään tai karheaan ja langat liikkuvat materiaalissa. Mikäli tuotteeseen syntyy mainitun kaltaisia vaurioita, voi pitkiä lankoja leikata lyhyiksi eikä frotee purkaannu toimenpiteestä. Froteepyyhkeet ja –kylpytakit on hyvä pestä ennen käyttöönottoa.
Froteetuotteet pysyvät kauniina pitkään hoito-ohjeita noudattamalla. Pese froteetuotteet mahdollisimman täydessä koneessa ohjeen mukaisessa lämpötilassa muun samanvärisen pyykin kanssa. Värillisille tuotteille suosittelemme kirjopesuainetta, joka ei sisällä valkaisuaineita eikä optisia kirkasteita. Myös erilaiset kosmetiikkatuotteet voivat sisältää värejä vaurioittavia ainesosia.
Marimekon kankaita painetaan sekä laaka- että rotaatiopainomenetelmällä. Painettaessa suurikuvioisia kankaita laakapainomenetelmällä kaavion rajakohtiin jää ns. raporttiraja, jonka näkyvyys on täysin riippuvainen kunkin kankaan väreistä ja kuvioista. Raportinraja luo kankaalle uniikin omaleimaisen ilmeen. Raporttiraja ei ole virhe, vaan painotekninen seikka, jota voidaan käyttää myös tehokeinona. Kankaiden raportit voivat poiketa ilmoitetusta +/- 3 % ja painokankaiden mittamuutokset riippuvat käytetystä pohjalaadusta.
Suosittelemme lähes kaikille painokankaillemme 60 asteen pesua. Pinnoitetut kankaat ja pigmenttipainetut kankaat suosittelemme pesemään hellävaraisessa 40 asteen pesussa. Optimaalisen pesutuloksen takaamiseksi suosittelemme pesemään 6-7 kg koneessa noin viisi metriä kangasta.
Mallistossamme on puuvillaa ja paksua puuvillaa, jotka ovat palttinasidosta. Molemmat kankaat sopivat kodin sisustukseen kuten verhoiksi, pöytäliinoiksi sekä tyynynpäällisiksi ja niistä voi ommella myös vaatteita.
Vahakankaat ovat ftalaatittomalla PVC:llä tai akryylillä pinnoitettua puuvillakangasta. Vahakankaan voi pestä väljässä vedessä ja silittää nurjalta puolelta.
Puuvillasatiini on pinnaltaan kaunista, sileää ja kiiltävää. Satiinin kiilto saadaan aikaiseksi erityisellä sidoksella, jossa puuvillalanka kulkee suurimmaksi osaksi kankaan pinnassa. Kiilto säilyy parhaiten, kun silität kankaan pesun jälkeen.
Pellava on hengittävä ja luja materiaali, joka sopii hyvin niin sisustus- kuin vaatetusmateriaaliksi. Kangas on helposti rypistyvää, joten se on hyvä ottaa huomioon käyttötarkoitusta mietittäessä.
Puuvillasta kudottu hienolankainen palttinasidoksinen batistikangas sopii keveydessään ja läpikuultavuudessaan etenkin verhokankaaksi.
Jos olet vastaanottanut viallisen tai väärän tuotteen, olethan yhteydessä asiakaspalveluumme Asiakaspalvelu.
Kun kyseessä on viallinen tai väärä tuote, huomioimme uuden tilauksen lähetyskulut hyvityssummassa. Marimekko pyrkii tekemään suorituksen kolmenkymmenen (30) päivän kuluessa päivästä, jona Marimekko on vastaanottanut reklamaation kohteena olevan tuotteen, mutta suoritus voi viipyä reklamaation luonteesta riippuen. Mikäli reklamaation johdosta palautettu tuote ei ole sovellettavan kuluttajansuojalainsäädännön mukaisesti virheellinen, Marimekko voi hylätä reklamaation ja asiakkaalta voidaan tällöin periä tuotteen palautuksesta asiakkaalle aiheutuvat kuljetuskulut.
Asiakasohjelman säännot
Marimekon asiakasohjelman säännöt
Marimekko Oyj:n (jäljempänä näissä ehdoissa ”Marimekko”) asiakasohjelma tarjoaa vaihtuvia etuja uskollisille asiakkaille. Näillä säännöillä ei ole tarkoitus rajoittaa mitään kuluttajan oikeuksia. Jäsenetuja voi käyttää vain Marimekko Oyj:n myymälöissä ja tehtaanmyymälöissä tai Marimekon verkkokaupassa www.marimekko.com. Jälleenmyyjäomisteisia Marimekko-myymälöitä ja useita tuotemerkkejä edustavia jälleenmyyjiä, joiden valikoimiin kuuluu myös Marimekko-tuotteita, ei velvoiteta tarjoamaan samoja etuja.
Marimekon asiakasohjelmaan osallistuakseen asiakkaan on oltava vähintään 15-vuotias, ellei sovellettavasta pakottavasta lainsäädännöstä muuta johdu. Asiakasohjelmaan osallistuminen edellyttää, että asiakas nimenomaisesti hyväksyy nämä ehdot ja pitää niitä itseään sitovina. Tämä tapahtuu liittymällä ohjelmaan verkkosivustolla www.marimekko.com tai Marimekko myymälässä.
Tietoa asiakasohjelman jäsenten henkilötietojen käsittelystä löytyy Tietosuojaselosteestamme.
Marimekon asiakasohjelman jäsenyys on henkilökohtainen, ja vain jäsen itse saa tehdä asiakasohjelmaan liitännäisiä ostoksia, ellei erikseen toisin mainita.
Jotta Marimekko pystyy palvelemaan ohjelman jäseniä parhaalla mahdollisella tavalla, suosittelemme jäseniä päivittämään yhteystietonsa niiden muuttuessa. Jäsenet voivat päivittää itse yhteystietojaan kirjautumalla omilla tunnuksillaan Marimekon verkkokauppaan osoitteessa marimekko.com tai olemalla yhteydessä asiakaspalveluun: asiakaspalvelu@marimekko.com. Jäsenillä on oikeus irtisanoa ohjelman jäsenyytensä lähettämällä sähköpostia osoitteeseen asiakaspalvelu@marimekko.com.
Marimekko pidättää itsellään oikeuden ilman erillistä ilmoitusta lopettaa kanta-asiakasohjelma ja muuttaa tai tarkistaa sen ehtoja. Ehtojen muutoksista tiedotetaan julkaisemalla päivitetyt ehdot Marimekon verkkosivustolla.
Marimekolla on oikeus irtisanoa jäsenyys milloin tahansa, jos kyseinen jäsen on rikkonut Marimekon asiakasohjelman ehtoja.
Jäsen voi erota Marimekon asiakasohjelmasta milloin tahansa ilman irtisanomisaikaa lähettämällä sähköpostia osoitteeseen asiakaspalvelu@marimekko.com. Uutiskirjeen tilauksen voi peruuttaa klikkaamalla uutiskirjeessä olevaa linkkiä tai kirjautumalla Marimekon verkkokauppaan omilla tunnuksillaan ja muokkaamalla tietoja omilla sivuilla. Marimekko päivittää asiakasrekisteriään myös sähköpostikyselyin. Mikäli jäsen ei reagoi kyselyyn, Marimekko voi päättää jäsenyyden ja poistaa jäsenen tiedot asiakasrekisteristään
Marimekon kanta-asiakasohjelman järjestäjä ja hallinnoija on Marimekko Oyj, sähköposti: asiakaspalvelu@marimekko.com, Puhelinpalvelu: 09 758 7260.
Ellei sovellettavasta pakottavasta lainsäädännöstä muuta johdu, Marimekon kanta-asiakasohjelmaa tulkitaan Suomen lakien mukaan ja siinä noudatetaan Suomen lainsäädäntöä.